Document ID: 31985R0157

*****
ΚΑΝΟΝΙΣΜΟΣ (ΕΟΚ) αριθ. 157/85 ΤΗΣ ΕΠΙΤΡΟΠΗΣ
της 22ας Ιανουαρίου 1985
που τροποποιεί τον κανονισμό (ΕΟΚ) αριθ. 2365/84 περί καθορισμού λεπτομερειών εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά και τα φούλια (1), όπως τροποποιήθηκε τελευταία από τον κανονισμό (ΕΟΚ) αριθ. 1032/84 (2), και ιδίως το άρθρο 3 παράγραφος 7,
Εκτιμώντας:
ότι, για την προθεσμία που προβλέπεται από τον κανονισμό (ΕΟΚ) αριθ. 2365/84 της Επιτροπής (3) κατά την οποία οι εγκεκριμένοι χρήστες είναι δυνατόν να ειδοποιήσουν τον αρμόδιο οργανισμό, πριν από την είσοδο των προϊόντων στην επιχείρηση, πρέπει να καθοριστούν ορισμένα όρια, κατά τρόπο ώστε να περιοριστούν οι διαφορές μεταχείρισης των επιχειρήσεων μεταξύ κρατών μελών·
ότι ο χρωματισμός με πράσινο brillant αποτελεί ικανοποιητική μέθοδο κατεργασίας για τη σαφή αναγνώριση των κουκιών και φουλιών· ότι πρέπει, λοιπόν, να επιτραπεί η χρησιμοποίησή της·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2365/84 τροποποιείται ως εξής:
1. Στο άρθρο 17,
- το δεύτερο εδάφιο της παραγράφου 1 αντικαθίσταται από το ακόλουθο κείμενο:
«Για λόγους ελέγχου, το κράτος μέλος μπορεί να ζητήσει από το αναγνωρισμένο άτομο που χρησιμοποιεί το προϊόν και έχει λάβει την έγκριση να το ενημερώσει εκ των προτέρων για την παραλαβή των σχετικών προϊόντων. Η προθεσμία αυτή καθορίζεται το νωρίτερο σε πέντε εργάσιμες ημέρες πριν από την παραλαβή και το αργότερο την προηγουμένη,
- στο πρώτο εδάφιο της παραγράφου 4, οι όροι «που αναφέρονται στα άρθρα 14 και 17 παράγραφος 3 σημείο β)» αντικαθίστανται από τους όρους «που αναφέρονται στο άρθρο 14 σημείο β) και στο άρθρο 17 παράγραφος 3 σημείο β)».
2. Στο άρθρο 19, στην παράγραφος 1, οι όροι «επτά μηνών από την τελευταία ημέρα του μήνα που ακολουθεί την είσοδό τους» αντικαθίστανται από τους όρους «επτά μηνών από την τελευταία ημέρα του μήνα της εισόδου τους».
3. Το παράρτημα του παρόντος κανονισμού προστίθεται ως μέθοδος αριθ. 3 στο παράσημα ΙΙΙ.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιανουαρίου 1985.

Labels: 3
17